CELEX: 62007TO0057
Language: hu
Date: 2009-09-02
Title: Az Elsőfokú Bíróság (hetedik tanács) 2009. szeptember 2-i végzése. # E.ON Ruhrgas International AG és E.ON Földgáz Trade Zrt kontra az Európai Közösségek Bizottsága. # Megsemmisítés iránti kereset - Verseny - Összefonódás - Az összefonódást a közös piaccal összeegyeztethetőnek nyilvánító határozat - Kötelezettségvállalások - A kötelezettségvállalásokra vonatkozó bizottsági levelek - Meg nem támadható aktusok - Elfogadhatatlanság. # T-57/07. sz. ügy

Az Elsőfokú Bíróság (hetedik tanács) 2009. szeptember 2‑i végzése – E.ON Ruhrgas és E.ON Földgáz Trade kontra Bizottság
      (T‑57/07. sz. ügy)
      „Megsemmisítés iránti kereset – Verseny – Összefonódás – Az összefonódást a közös piaccal összeegyeztethetőnek nyilvánító határozat – Kötelezettségvállalások – A kötelezettségvállalásokra vonatkozó bizottsági levelek – Meg nem támadható aktusok – Elfogadhatatlanság”
      Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Intézménytől származó levél – Jogszabályszöveg értelmezésére korlátozódó levél – Kizártság (EK 230. cikk) (vö. 30–51. pont)
      Tárgy
      
         
               A Bizottság 2006. december 19‑i és 2007. január 16‑i levelében foglalt állítólagos határozatok megsemmisítése iránti kérelem,
                  amelyek a valamely összefonódást a közös piaccal és az EGT‑Megállapodással összeegyeztethetőnek nyilvánító, 2005. december
                  21‑i bizottsági határozat (COMP/M.3696 E.ON/MOL ügy) 3. cikkében meghatározott, az E.ON Ruhrgas International AG által vállalt
                  kötelezettségvállalásokra vonatkoznak.
               
            Rendelkező rész
      1)         Az Elsőfokú Bíróság a keresetet elutasítja mint elfogadhatatlant.
      2)         Az Elsőfokú Bíróság az E.ON Ruhrgas International AG‑t és az E.ON Földgáz Trade Zrt‑t kötelezi saját, illetve a Bizottság
            költségeinek viselésére.